Μαρία Αντωνία πριγκίπισσα Κοχάρυ

Η Μαρία Αντωνία (ουγγρ. Mária Antónia von Koháry, 2 Ιουλίου 1797 - 25 Σεπτεμβρίου 1862) από τον Οίκο Κοχάρυ, ήταν Ουγγαρέζα ευγενής και πρόγονος πολλών Ευρωπαίων μοναρχών. Ήταν κληρονόμος του Οίκου της και μία από τις τρεις μεγαλύτερες γαιοκτήμονες στην Ουγγαρία.

 Βιογραφία 
Γεννήθηκε στη Βούδα, ως Μαρία Αντόνια Γκαμπριέλλα, Κόμισσα Κοχάρυ ντε Σαμπράγκ & Σίτνυα, το δεύτερο παιδί του Φραντς Γιόζεφ, Κόμη Κοχάρυ ντε Σαμπράγκ, και της Μαρία Αντόνια Γιοζέφα Γιοχάννα Μπατίστα, Κόμισσας του Βάλντσταϊν-Βάρτενμπεργκ.  Ο μεγαλύτερος αδελφός της, Φραντς, απεβίωσε σε ηλικία δύο ετών, στις 19 Απριλίου 1795. Αυτό άφησε την Αντόνια από τη στιγμή της γέννησής της ως τη μοναδικό κληρονόμο της τεράστιας περιουσίας του Οίκου Κοχάρυ.

Κληρονόμησε πάνω από 150.000 εκτάρια (1.500.000 στρέμματα) γης στη σημερινή Κάτω Αυστρία, την Ουγγαρία και τη Σλοβακία, συμπεριλαμβανομένων κτημάτων, δασών, ορυχείων και εργοστασίων. Σύμφωνα με έναν κατάλογο περιουσιακών στοιχείων που επισυνάφθηκε στο συμβόλαιο γάμου τού γιου της Αυγούστου, τη στιγμή του γάμου του με την Κλημεντίνη της Ορλεάνης το 1843, οι ιδιοκτησίες των Κοχάρυ περιελάμβαναν το τεράστιο Παλάτι Κοχάρυ στο κέντρο της Βιέννης και πολλά βιεννέζικα μέγαρα, ένα καλοκαιρινό σπίτι και εδάφη στο Έμπενταλ της Κάτω Αυστρίας, ακίνητα στην Αυστρία -στο Βελμ, Ντούρνκρουτ, Βάλτερσκιρχεν, Μπόχμισντρουτ και Άλτχοφλαϊν- καθώς και δώδεκα μέγαρα στην Ουγγαρία, την κυριότητα της Κιραλύτια και ένα μέγαρο στην Πέστη.  Το 1868, όταν παντρεύτηκε ο εγγονός της Αντωνίας, ο Φερδινάνδος, Δούκας του Αλανσόν, εκτιμήθηκε ότι αυτός και τα τρία αδέλφια του είχαν κληρονομήσει συνολικά ένα εκατομμύριο φράγκα μόνο από το μερίδιό τους στο κτήμα της αείμνηστης της γιαγιάς τους. Μέχρι τον Α΄ Παγκόσμιο Πόλεμο οι απόγονοί της, ο κλάδος Κοχάρυ του Οίκου της Σαξονίας-Κοβούργου-Γόθας, ήταν μεταξύ των τριών μεγαλύτερων γαιοκτημόνων στην Ουγγαρία.

Στις 30 Νοεμβρίου 1815 στη Βιέννη, παντρεύτηκε τον Φερδινάνδο της Σαξονίας-Κοβούργου-Γόθας.  Ήταν μεγαλύτερος αδελφός του Λεοπόλδου, μελλοντικού Βασιλιά των Βέλγων. Για να την καταστήσει μία κατάλληλη νύφη για έναν πρίγκηπα, ο αυτοκράτορας Φραγκίσκος Β΄ είχε αναβιβάσει τον πατέρα της (του οποίου οι πρόγονοι ήταν κόμητες στην ουγγρική αριστοκρατία από τον Ιούλιο του 1685 και πιο πριν βαρόνοι από τον Φεβρουάριο του 1616) σε πρίγκιπα Κοχάρυ του Τσάμπραγκ & Σίτνυα στην αριστοκρατία της Αυστρίας στις 15 Νοεμβρίου 1815, δύο εβδομάδες πριν από τον γάμο, επιτρέποντάς της έτσι να προσέλθει στον γάμο ως πριγκίπισσα. 

Απεβίωσε στη Βιέννη το 1862 και τάφηκε στο δουκικό μαυσωλείο στο κοιμητήριο Γκλόκενμπεργκ στο Κοβούργο. Harald Sandner: Das Haus Sachsen-Coburg und Gotha 1826 bis 2001; Eine Dokumentation zum 175-jährigen Jubiläum des Stammhauses in Wort und Bild, Neue Presse, Coburg, 2001, , p. 321

 Οικογένεια 
Παντρεύτηκε το 1815 τον Φερδινάνδο της Σαξονίας-Κοβούργου & Γκότα και είχε τέσσερα τέκνα:
 Φερδινάνδος Β΄ (1816 - 1885), νυμφεύτηκε τη Μαρία Β΄ της Πορτογαλίας.
 Πέτρος Ε΄ (1837 - 1861), Βασιλιάς της Πορτογαλίας.
 Λουδοβίκος (1838 - 1889), Βασιλιάς της Πορτογαλίας.
 Μαρία Άννα (1843 - 1884), παντρεύτηκε τον Γεώργιο της Σαξονίας.
 Μαρία Ιωσηφίνα (1867 - 1944), παντρεύτηκε τον Όθωνα της Αυστρίας.
 Κάρολος της Αυστρίας
 Αντωνία (1845 - 1913), παντρεύτηκε τον Λεοπόλδο του Χοεντσόλλερν.
 Φερδινάνδος (1865 - 1927), Βασιλιάς της Ρουμανίας.
 Κάρολος Β΄ της Ρουμανίας.
 Μαρία της Ρουμανίας, παντρεύτηκε τον Αλέξανδρο της Γιουγκοσλαβίας.
 Πέτρος Β΄ της Γιουγκοσλαβίας
 Αύγουστος (1818 - 1881), Πρίγκιπας της Σαξονίας-Κοβούργου & Γκότα.
 Φερδινάνδος (1861 - 1948), Βασιλιάς της Βουλγαρίας.
 Βόρις Γ΄ (1894 - 1943), Βασιλιάς της Βουλγαρίας.
 Συμεών Β΄ της Βουλγαρίας
 Μαρία Λουίζα της Βουλγαρίας
 Βικτωρία (1822 - 1857), παντρεύτηκε το Λουδοβίκο της Ορλεάνης, Πρίγκιπα του Νεμούρ.
 Γκαστόν (1842 - 1922), Κόμης του Ε. Νυμφεύτηκε την Ισαβέλλα των Μπραγκάνσα, κόρη του Πέτρου Β΄ της Βαζιλίας.
 Λεοπόλδος (1824 - 1884), Πρίγκιπας της Σαξονίας-Κοβούργου-Γόθας.

Το ζευγάρι είχε ακόμη απογόνους τον Ερρίκο της Ορλεάνης (γιο του Ιωάννη, Δούκα του Γκιζ), τον Πέτρο της Ορλεάνης-Μπραγκάνσα (γιο του Γκαστόν, Κόμη του Ε) και μέλη του Αυτοκρατορικού Οίκου της Βραζιλίας που ζουν σήμερα.

 Διακρίσεις 
 Kυρία του Τάγματος της Βασίλισσας Αγίας Ισαβέλλας, 9 Δεκεμβρίου 1835

 Υποσημειώσεις 

 Βιβλιογραφικές αναφορές 
  [ αυτο-δημοσιευμένη πηγή ] 
 Otto Posse: Die Wettiner, Λειψία, 1891

 Εξωτερικοί σύνδεσμοι 
 http://www.zeno.org/Brockhaus-1911/A/Koh%C3%A1ry
 http://www.gda.bayern.de/findmittel/pdf/staco_kohary_001_2009.pdf%5B%5D (PDF; 319) kB)
 http://genealogy.euweb.cz/hung/kohary.html

Κατηγορία:Πριγκίπισσες της Σαξονίας-Κοβούργου-Γόθας